OSNOVNA ŠKOLA PETRA KREŠIMIRA IV.

Š I B E N I K

**OBAVIJEST O UPISU DJECE U 1. RAZRED OSNOVNE ŠKOLE**

**ZA ŠKOLSKU GODINU 2025. / 2026.**

Prijava djece za upis u prvi razred osnovne škole za školsku godinu 2025./2026. provodit će se elektroničkim putem.

**Od 15. veljače 2025. godine do 15.ožujka 2025. godine moći ćete preko poveznice https: // osnovne.e-upisi.hr (portal e- Građani) podnijeti prijavu za redovan upis svog djeteta u 1. razred osnovne škole.**

**Prijave za upis djece s utvrđenim teškoćama otvorene su od 1. veljače 2025. godine do 15. travnja 2025. godine.**

**Prijave za prijevremeni upis ili privremeno oslobađanje školovanja otvorene su od 15.veljače 2025. – 31. ožujka 2025.**

U sustavu će vam biti vidljivi opći podatci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave moći ćete odabrati mogućnosti koje vam se nude u dodijeljenoj školi, npr. izborni predmet, produženi boravak i sl. Također ćete moći prilikom podnošenja prijave izraziti želju za upis u drugu školu od one kojoj dijete pripada prema upisnom području.

Ukoliko nemate vjerodajnice za ulazak na portal e – Građanin, morate se doći javiti u školu kojoj pripadate prema upisnom području, te ćemo prijavu za upis vašeg djeteta izvršiti umjesto vas.

**U školu, radi prijave, možete doći u periodu od 3. ožujka 2025. do 5. ožujka 2025. u periodu od 8.30 do 17.30 sati. Molim Vas, donesite OIB djeteta i OIB roditelja/skrbnika kako bismo mogli izvršiti prijavu. Prijave će se vršiti u prostorijama Osnovne škole Petra Krešimira IV. Šibenik (na katu, u uredu logopeda i pedagoga ).**

Za informacije, termine testiranja u školi, liječnički pregled, laboratorijske pretrage, pratite mrežne stranice škole.

U prvi razred osnovne škole u školskoj godini 2025./2026. upisuju se djeca koja do 1. travnja 2025. godine imaju navršenih šest godina života kao i djeca kojoj je prošle godine odgođen upis u osnovnu školu ili su privremeno oslobođena od školovanja ili iz drugih razloga nisu upisana u školu, a školski su obveznici.

Iznimno se u prvi razred osnovne škole mogu upisati i djeca rođena od 1.travnja 2019. godine do 31.prosinca 2019. godine, za koju roditelji /skrbnici žele ostvariti pravo na prijevremeni upis u prvi razred osnovne škole.

R a v n a t e lj i c a

Žana Lasinović Klarić, prof.